Eemsmond

Eemsmond (tot 1992 Hefshuizen) is 'n veurmaolege gemeinte in de Nederlandse provincie Groninge, aon de Eems en de Waddezie. Mèt mer get mie es 15.000 inwoeners en e landoppervlak vaan naoventrint 190 km² waor 't ein vaan de dunsbevolkde gemeintes in Nederland.

Kerne
De gemeinte umvatde nao de fusie vaan 1990 de dörper en gehuchter Doodstil, Eppenhuizen, Hefswal, Kantens, Katershorn, Koningsoord, Noordpolderzijl, Oldenzijl, Oldorp, Oosteinde, Oosternieland, Oudeschip, Paapstil, Roodeschool, Rottum, Startenhuizen, Stitswerd, Uithuizen, Uithuizermeeden, Usquert, Valom, Wafwerd, Warffum en Zandeweer.

De gemeinte waor de noordelekste vaan 't Nederlands vasteland. Aongezeen ouch de oonbewoende wadde-eilendsjes Rottumeroog en Rottumerplaat bij dees gemeinte hoorte, laog ouch 't noordelekste puntsje vaan gans Nederland binne de gemeintegrenze. Wijer laog de Eemshave in de gemeinte Eemsmond.

Historie
De gemeinte oontstoont in 1979, nog oonder de naom Hefshuizen, door sameveuging vaan de aw gemeinten Uithuizen en Uithuizermeeden. In 1990 woort ze oetgebreid mèt de daan opgelufde gemeintes Usquert en Warffum, 't groetste deil vaan Kantens en deile vaan Middelstum en 't Zandt. Twie jaor later woort de naom vaan de gemeinte veraanderd in Eemsmond. Op 1 jannewarie 2019 fuseerde Eemsmond mèt Bedum, De Marne en 't groetste deil vaan Winsum tot de nui gemeinte Het Hogeland.

Börgemeisters
In zien rillatief korte historie heet de gemeinte de volgende börgemeisters gehad:

 Tied  Börgemeister  Partij  Opmerking 1 jannewarie 1979 - 1 jannewarie 1990  Juul Zandbergen  ARP/CDA 1 jannewarie 1990 - 1 oktober 1997  Bert Smidt  PvdA 1 oktober 1997 - 15 september 2001  Hans van der Laan  PvdA 1 miert 2002 - 1 aprèl 2007  Gerard Renkema  CDA 1 aprèl 2007 - 16 november 2007  Jaap van Dijk  CDA  woernummend 16 november 2007 - 31 december 2018  Marijke van Beek  PvdA 

Categorie:Het Hogeland
Categorie:Gewaeze gemeintes in Groninge